Otsailaren 15a

Podemos-Ahal Dugu-Orain Bai talde parlamentarioko Mikel Buil García jaunak seme-alaba bateko edo biko familia gurasobakarren kopuruari eta 9.888€ baino gutxiagoko edo 11.724€ baino gehiagoko diru-sarrerak dituzten familia unitateei buruzko galdera aurkeztu du, idatzi erantzun dakion (9-19/PES-00006 galdera, 2019ko urtarrilaren 16koa, 160. erregistro-zenbakia daramana). Hona Nafarroako Gobernuko Ogasuneko eta Finantza Politikako kontseilariaren erantzuna:

Pertsona fisikoen errentaren gaineko zergaren aitorpenen erregistroan jasota ageri denez, honako datu hauek azaltzen dira 2017ko zergaldiari dagokionez:

|  |
| --- |
| **PFEZaren aitorpen kopurua, 2017 (75.6 artikulua).**  |
|  |  |  |
| **Familia-osaera** | **Diru-sarrerak. (Zerga-oinarria)** | **Aitorpen kopurua** |
| **Seme-alaba bat** | Urtean 9.888€ baino gutxiago | 1.044 |
| Urtean 9.888€ baino gehiago | 2.835 |
| **Guztira** | **3.879** |
| **Bi seme-alaba** | Urtean 11.724 € baino gutxiago | 763 |
| Urtean 11.724 € baino gehiago | 1.697 |
| **Guztira** | **2.460** |

**Aitorpenen kopurua:** 2017ko zergaldian aurkeztutako aitorpenen kopurua da, zeinean gutxieneko personalarengatiko kenkarian esleitutako zenbatekoa baita Pertsona fisikoen errentaren gaineko zergari buruzko Foru Legearen Testu Bateginaren 75. artikuluko 6. erregelaren arabera igotako zenbatekoa (ekainaern 2ko 4/2009 Legegintzako Foru Dekretua) eta diru-sarrerei nahiz familia-osaerari dagokienez ondotik zehazten diren baldintzak betetzen baitituzte.

**Diru-sarrerak (zerga-oinarria):** Zerga-oinarriaren zati orokorraren eta aurrezkiaren zati bereziaren batura: Subjektu pasiboak 507 + 8841 laukitxoetan esleitutako zenbatekoa:

**Familia-osaera: Seme-alabat bat (bi seme-alaba):** Seme-alabat batengatik (edo bi seme-alabarengatik) gutxieneko familiarragatiko kenkarian esleitutako zenbatekoa, PFEZaren testu bateginaren 62.9 b b’) artikuluarekin bat.

Horren ondorioetarako, honako lege-manuak aipatu beharra dago:

***75. artikulua. Baterako tributazioaren arau bereziak.***

*“6ª. Seigarrena. 71.1.c) artikuluan aipatzen diren familia unitateen kasuan, aitari edo amari dagokion gutxieneko pertsonalarengatiko kenkaria –62.9.a) artikuluan ezarritakoa– 600 euro handituko da. Igoera hori ez da gertatuko aita eta ama elkarrekin bizi badira eta zaintza partekatuko kasuetan".*

***71. artikulua. Familia unitatearen kontzeptua***

*1. Zerga honen eraginetarako, ondokoak dira famili unitateak:*

*a) Legez berezita ez dauden senar-emazteek eta, kasua bada, adin txikiko seme-alabek –gurasoen baimenez haiengandik aparte bizi direnak izan ezik– eta judizialki ezgaitutako adin nagusiko seme-alabek, luzatu edo birgaitutako guraso-ahalgopean daudenek, osatutakoa.*

*b) (...)*

*c) Legezko banantzea ematen denetan edo ezkontza-loturarik edo bikote egonkorrik ez dagoenean, famili unitatea gurasoetako batek eta harekin bizi diren seme-alaba guztiek osatzen dutena izanen da, baldin eta aurreko idatz-zatietako baldintzak betetzen badituzte."*

***62.9 artikulua. Kenkari pertsonal eta familiarrak.***

***“a) Gutxieneko pertsonalarengatik.***

*Oro har, gutxieneko pertsonalarengatiko kenkaria subjektu pasibo bakoitzeko urteko 972 eurokoa izanen da (...)=*

***62.9 artikulua. Kenkari pertsonal eta familiarrak.***

***b) Gutxieneko familiarrengatik:***

*“b)’: Hogeita hamar urte baino gutxiagoko ondorengo ahaide ezkongabe bakoitzeko, baldin eta subjektu pasiboarekin bizi bada eta ondorio askotarako errenta-adierazle publikotik goragoko urteko errentarik jasotzen ez badu, salbuetsiak bazter utzirik (...)*

Definizio horien arabera, eta erantsirik doantaulan jaso denez, honako hauek dira 2017ko PFEZaren adierazpenen datuak:

1. Aitorpenaren egileak gutxieneko pertsonal areagotuko zenbatekoa (75.6ª art.), seme-alaba baten gutxieneko familiarreko zenbatekoa, urtean 9.888€ baino gutxiagoko zerga-oinarriko zenbatekoa esleitu duen aitorpenen kopurua: **1.044 aitorpen.**
2. Aitorpenaren egileak gutxieneko pertsonal areagotuko zenbatekoa (75.6ª art.), seme-alaba baten gutxieneko familiarreko zenbatekoa, urtean 9.888€ baino gehiagoko zerga-oinarriko zenbatekoa esleitu duen adierazpenen kopurua: **2.835** **aitorpen.**
3. Aitorpenaren egileak gutxieneko pertsonal areagotuko zenbatekoa (75.6ª art.), seme-alaba biren gutxieneko familiarreko zenbatekoa, urtean 11.724 € baino gutxiagoko zerga-oinarriko zenbatekoa esleitu duen aitorpenen kopurua: **763 aitorpen.**

1. Aitorpenaren egileak gutxieneko pertsonal areagotuko zenbatekoa (75.6ª art.), seme-alaba biren gutxieneko familiarreko zenbatekoa, urtean 11.724 € baino gehiagoko zerga-oinarriko zenbatekoa esleitu duen adierazpenen kopurua: **1.697 aitorpen.**

Zehaztu beharra dago datu horietatik kanpo gelditzen direla honako familia gurasobakar hauek:

1.- 71.1.c) artikuluko familia unitateak (adibidez: 17 urteko seme-alaba, errentekin), aitorpen bananduaren hautua egin dutenak, orduan ez baitute gutxieneko pertsonal areagotua.

2.- Familia unitate zergaduna ez izatea (seme-alabak 18 urte baino gehiago edukitzeagatik).

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko otsailaren 13an

Ogasuneko eta Finantza Politikako kontseilaria: Mikel Aranburu Urtasun